
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind aprobarea cofinanţării de către Municipiul Focşani, în calitate de partener, prin Serviciul Public Local de Asistenţă Socială Focşani, a  proiectului Adăpost de Noapte “Sfântul Nicolae cel Nou”,  derulat de către Societatea Naţională de Cruce Roşie din România - filiala Vrancea, în vederea asigurării continuării acestuia 
      Consiliul Local al Muncipiului Focşani , judeţul Vrancea , întrunit în şedinţă ordinară;

· Analizând   proiectul  de  hotărâre  iniţiat  de  Primarul Municipiului Focşani prin care 
propune aprobarea cofinanţării de către Municipiul Focşani, în calitate de partener, prin Serviciul Public Local de Asistenţă Socială Focşani, a proiectului Adăpost de Noapte “Sfântul Nicolae cel Nou” , derulat de către Societatea Naţională de Cruce Roşie din România - filiala Vrancea, în vederea asigurării continuării acestuia şi raportul întocmit de Direcţia economică inregistrat la nr.3348/18.01.2012;

· Văzând  avizul  Comisiei  pentru  buget,  finanţe,  investiţii, liberă iniţiativă economic 
şi servicii publice şi Comisiei pentru drepturile omului, culte, relaţii cu cetăţenii, muncă şi protecţie socială;

· Având  în  vedere  adresa  transmisă  de  Societatea  Naţională  de  Cruce  Roşie  din 
România - filiala Vrancea Focşani nr.10/17.01.2012 ; 

· In baza art. 36, alin (1), alin. (2),  lit.“b” si “d”, alin (4), lit. “a”, lin (6), lit “a’ , pct.2 
precum  si  in  temeiul art. 45 alin. (2) lit „a” din Legea nr. 215/2001 privind administratia publica locala, republicata in 2007, cu modificarile si completarile ulterioare,

HOTĂRĂŞTE:

           Art.1  (1) Se aprobă cofinanţarea de către Municipiul Focşani, în calitate de partener, prin Serviciul Public Local de Asistenţă Socială Focşani, a proiectului Adăpost de Noapte “Sfântul Nicolae cel Nou” , derulat de către Societatea Naţională de Cruce Roşie din România - filiala Vrancea, în vederea asigurării continuării acestuia,  pe o perioadă de 5 ani ( 01 aprilie 2012 – 31 decembrie 2016).

                       (2) Sumele aferente cofinanţării proiectului vor fi suportate anual din bugetul propriu al Serviciului Public de Asistenţă Socială Focşani .

                       (3) Contribuţia părţilor la finanţarea proiectului prevăzut la alin (1) constă în următoarele: 

· Societatea Naţională de Cruce Roşie din România - filiala Vrancea pe perioada derulării proiectului va asigura următoarele servicii şi categorii de cheltuieli, conform prevederilor proiectului iniţial derulat în perioada aprilie 2007 – aprilie 2009 cu finanţare de la Ministerul Muncii Solidarităţii Sociale şi Familiei şi Municipiul Focsani:

· Servicii de primire şi găzduire în regim de urgenţă pe timpul nopţii, oferind adăpost unui număr de 20 de beneficiari, oameni ai străzii, şi în cazuri excepţionale a 30 de persoane, prin asigurarea locului de dormit cu saltele din dotarea filialei, 

· Selectarea beneficiarilor în ordinea urgenţelor , persoane adulte cu sau fără copii, aflate în următoarele situaţii: 

· Se află pe stradă pe o perioada lungă de timp;

· Necesită adăpost de urgenţă, până la soluţionarea situaţiei sociale, inclusiv persoanele care şi-au pierdut locuinţa din diverse motive şi nu au resursele materiale necesare asigurării unei locuinţe şi nici nu sunt beneficiari ai altor servicii sociale care acordă găzduire;

· Servicii de igienă personală, înscriere la medicul de familie, hrană, servicii de consiliere în vederea integrării sociale, 

· Servicii suport pentru găsirea unui loc de muncă, a unei locuinţe, educaţie pentru sănătate, îmbunătăţirea calităţii vieţii prin socializarea acestora în cluburi, în centre de reabilitatare în caz de violenţă etc. reintegrarea beneficiarilor prin transferul acestora în centre rezidenţiale – locuinţe protejate pentru persoane în varstă, centre ale Crucii Roşii,

· Servicii de obţinere a actelor de identitate şi stare civilă, 

· Facilitarea accesului la alte tipuri de servicii sociale:

· sprijin pentru întocmirea dosarului în vederea stabilirii unui grad de invaliditate şi /sau în vederea obţinerii ajutorului social, după caz,

· Servicii de informare cu privire la drepturile sociale şi serviciile disponibile pe raza municipiului, 

· Servicii de asigurare a ingrijirii socio-medicale, 

· Asigurarea adăpostului cu personal specializat : administrator, 2 asistenţi medicali, 1 psiholog, 3 paznici, 3 ingrijitori,

· Asigurarea de cazarmament ( saltele, perne, paturi, lenjerii), articole de îmbrăcăminte şi încălţăminte, 

· Asigurarea de medicamente şi adjuvante nutritive, produse de deparazitare,

· Asigurarea bunei funcţionări a adăpostului prin efectuarea lucrărilor de igienizare, intreţinere şi reparaţii, dotare cu mobilier şi echipamente necesare,

· Distribuirea ocazională, în regim de donaţie, de pachete de alimente şi îmbrăcăminte acordate cu prilejul zilelor onomastice, sărbătorilor de paşte, de crăciun,  de anul nou, cât şi pe timpul iernii,

· Asigură personal suplimentar pentru realizarea serviciilor sociale pe baza de voluntariat.
· Serviciul Public Local de Asistenţă Socială Focşani, monitorizează modul de implementare a proiectului şi decontează pe bază de documente justificative următoarele categorii de cheltuieli eligibile:

· Cheltuieli cu personalul contractat de Societatea Naţională de Cruce Roşie din Romănia - filiala Vrancea pentru prestarea serviciilor sociale în cadrul Adăpostului de noapte “Sfântul Nicolae cel Nou ”: 1 administrator, 2 asistenţi sociali, 1 psiholog, 3 paznici, 3 ingrijitori, la nivelul unui salariu minim aferent funcţiei ;

· Cheltuieli cu utilităţile ( iluminat, încălzire, apa );

· Cheltuieli cu hrana rece acordată beneficiarilor;

· Cheltuieli de igienizare, întreţinere şi reparaţii;

                       (4) Serviciul Public Local de Asistenţă Socială Focşani va asigura cofinanţarea anuală a proiectului în baza unui contract de cofinanţare, în limita prevederilor bugetare anuale, întocmind în acest sens împreună cu Societatea Naţională de Cruce Roşie din România - filiala Vrancea un buget estimativ al proiectului. Cofinanţarea proiectului va fi efectuată lunar pe baza deconturilor înaintate de către Societatea Naţională de Cruce Roşie din România - filiala Vrancea, însoţite de documente justificative şi după verificarea legalităţii, realităţii şi oportunităţii acestora, de către personalulul de specialitate al Serviciului Public Local de Asistenţă Socială Focşani. Pentru prima lună Societatea Naţională de Cruce Roşie din România - filiala Vrancea va putea solicita un avans, în condiţiile legii, urmând ca pentru celelalte luni sumele solicitate să fie acordate după justificarea celor acordate anterior. 

           Art.2 Prezenta hotărâre va fi comunicată de către Directia administraţie publică locală compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Serviciul Public Local de Asistenţă Socială Focşani şi Societatea Naţională de Cruce Roşie din România - filiala Vrancea..

                  PREŞEDINTE DE ŞEDINŢĂ, 

                          Vrâncianu Gicu
                                                                         CONTRASEMNEAZĂ:

                                                                              SECRETARUL MUNICIPIULUI  FOCŞANI

                                                                              Eduard Marian Corhana

Municipiul Focşani, 31 ianuarie 2012                                                      

